اوتریش‌ین باشکندی وین‌ده اویغور تورک‌لری، 2009دا میدانا گلن اورومچی حادثه‌لری‌نین 10-جو ایلده چینین، سینجان اویغور بؤلگه‌سین‌دکی سیاستینه اعتراض گؤستردی.
وین‌ده اؤنملی جاده‌لردن ماریاهیلفرده توپ‌لانان نوماییشچی‌لر، "3 میلیون اویغور تورکو کیفی اولا‌راق چین‌ده محبوس"، "سسینی اوجالت آوروپا"، "اویغور تورک‌لرینه آزادلیق" یازی‌لی پلاکات‌لار آچدی.
اعتراض کئچیرن اوتریش اویغورلار جمعیتی‌نین باشقانی عبدالگانی یاقوب، 2009دا دوغو تورکوستاندا چین امنیت گوجلری طرفین‌دن اؤلدورولن اویغورلاری اونوتدورماماق اوچون بو یوروشو تشکیل ائتدیک‌لرینی سؤیله‌دی.
یاقوب،
دوغو تورکوستان طرفین آزادلیغی و موستقیل‌لیگی اوچون سسیمیزی ائشیتدیرمک ایستییریک. دونیادا شرقی تورکوستان، سینجان موختار بؤلگه‌سی آدلانیر. مقصدیمیز بیر گون بورانین اصل آدی اولان شرقی تورکوستان ایفاده‌سی‌نین هامی طرفین‌دن قبول گؤرمه‌سی". دئدی.
چینین "تحصیل دوشرگه‌سی" آدلاندیردیغی دوشرگه‌لرده 3 میلیون‌دان چوخ اویغورون توتولدوغونو ایفاده ائدن یاقوب،
چین، 21-جی عصرده نازی‌لرین حبس دوشرگه‌لری‌نین بیر اوخشارینی بو گون شرقی تورکوستاندا اویغورلارا قارشی حیاتا کئچیرمیش وضعیتده. بورادا اولان عائله‌لرین اوشاق‌لاری چین‌لی عائله‌لره وئریلیر و آسیمیلیاسیون اولما‌لاری تامین اولونور. بو دوشرگه‌لرده اونلارلا وطنداشیمیز اؤلدورولور. بیزیم اساس هدفیمیز دونیا ایجتیماعیتی‌نین بو ظلمو گؤرمه‌سینی تامین ائتمک". دئیه دانیشدی.
اویغور تورک‌لری، فنلاندین باشکندی هلسینکی‌ده ده. اورومچی حادثه‌لری‌نین 10-جو ایلده چینی اعتراض ائتدی.
سناتو میدانیندا توپ‌لانان گؤستریلر، دوغو تورکوستان و تورکیه بایراق‌لاری آچا‌راق، "اویغورلار اوچون آزادلیق"، "موستقیل شرقی تورکوستان"، "ترورچو چین" شعارلاری آتدی.
اویغور، تورکجه، فینجه، اینگیلیسجه و عربجه قونوشمالارا چین‌ین سینجان اویغور بؤلگه‌سین‌دکی سیاست‌لری‌نین اعتراض ائدیلدیگی گؤستری‌یه فین‌لی ده ماراق گؤستردی.
